id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms sv sv nl id id pl id id id id id id id id id id id ms id id id id id ms id id ms ms id ms ms id ms ms id ms id ms ms id ms id id id id id id id id id ms tr id ms id ms ms en en en en en en en id id id id id en id id jv ms id id it es id id en id ms ms ms ms ms ms
Bahaya Makanan Dan Suplemen Tertentu Untuk Pesakit Kanser Prostat
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
What are your concerns?
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ini 7 Mitos Makanan KONTROVERSI Untuk Pesakit Kanser Prostat, No. 3 Ramai Orang Percaya!
Ditulis oleh Fatin Zahra Disemak pada 13/01/2022
Disemak secara perubatan oleh Dr. Joseph Tan
Penghidap kanser prostat pasti pernah mendengar mengenai makanan atau suplemen tertentu yang dikatakan boleh memperlahankan pertumbuhan kanser. Mungkin anda juga pernah dengar mengenai bahaya makanan tertentu untuk pesakit kanser prostat.
Tetapi, informasi yang manakah yang betul? Sebagai pesakit, sudah tentulah kita ingin mencari makanan ataupun suplemen yang terbaik dan terbukti dapat merawat kanser prostat yang dialami.
Makanan seperti kacang soya, teh hijau dan tomato misalnya sudah lama dicanangkan sebagai makanan yang amat berkhasiat untuk pesakit kanser prostat.
Namun, hingga hari ini, masih belum ada lagi kajian yang dapat membuktikan tentang keberkesanan sebenar makanan ini.
Oleh sebab itu, sukar untuk pakar menentukan sama ada makanan ini bagus ataupun bahaya untuk pengambilan pesakit kanser.
Dalam artikel kali ini, kami ingin menjelaskan kepada anda mengenai makanan dan suplemen yang kontroversi dalam kalangan pesakit kanser.
Benarkah makanan boleh membantu pesakit kanser prostat?
Kajian menunjukkan, ada beberapa jenis makanan yang mungkin dapat memperlahankan penyebaran kanser prostat dan merendahkan kebarangkalian kanser kali kedua.
Tetapi, semua makanan di bawah tidak mempunyai bukti yang cukup untuk mengesahkan keberkesanannya.
Kontroversi 1: Buah tomato dan pesakit kanser prostat
Buah tomato mengandungi sejenis bahan kimia yang dikenali dengan nama likopena. Lebih banyak likopena didapati di dalam buah tomato yang dimasak berbanding buah tomato mentah.
Beberapa kajian mendapati, amalan makan tomato dapat melindungi kaum Adam daripada kanser prostat. Walau bagaimanapun, bukti yang ada masih belum mencukupi untuk menyokong kenyataan ini.
Likopena bukan sahaja boleh didapati di dalam buah tomato. Ia juga dijumpai di dalam buah-buahan lain seperti buah tembikai, betik dan juga jambu batu.
Kontroversi 2: Pesakit kanser prostat perlu minum teh hijau
Teh hijau juga sudah banyak kali dikaitkan dengan kesihatan prostat lelaki.
Minuman super ini bukan sahaja dikaitkan dengan kanser, ia juga dikatakan boleh menghilangkan stres dan membuatkan pengamalnya boleh fokus dalam masa yang lama!
Jika anda ingin minum teh hijau, pastikan anda pilih teh yang tidak mengandungi kafein. Untuk lelaki yang mempunyai masalah urinari, kafein akan membuatkan simptom yang dialami bertambah teruk.
Selain itu, pastikan anda rendam teh tersebut di dalam air panas selama 5 minit untuk memastikan semua nutrisinya dibebaskan.
Kontroversi 3: Kacang soya dan kesihatan prostat lelaki
Sehingga hari ini, kacang soya didapati tidak mempunyai sebarang kebaikan mahupun keburukan terhadap kesihatan prostat lelaki.
Malah, ia juga didapati tidak dapat memperlahankan penyebaran penyakit kanser ataupun mengurangkan risiko kanser kali kedua. Kajian menunjukkan dapatan yang bercanggah.
Namun, kacang soya merupakan sumber protein yang bagus dan baik untuk kesihatan. 3 sudu kacang soya bersamaan dengan 1/5 daripada keperluan sayur-sayuran harian.
Kontroversi 4: Buah delima untuk pesakit kanser prostat
Sama seperti kacang soya, kajian yang dilakukan ke atas buah delima juga memberikan keputusan yang bercanggah.
Walau bagaimanapun, terdapat sebuah kajian berskala kecil yang mengikuti perkembangan lelaki yang mengambil jus buah delima setiap hari untuk masalah kanser prostat.
Kajian tersebut mendapati kanser prostat mengambil masa yang lebih panjang untuk merebak dalam kalangan pesakit.
Namun, disebabkan kajian ini berskala kecil, lebih banyak informasi lain yang diperlukan sebelum buah delima boleh disahkan sebagai rawatan untuk kanser prostat.
Jika anda ingin mencuba jus buah delima, pilih jenama yang tidak mempunyai sebarang gula tambahan.
Kontroversi 5: Produk tenusu dan kalsium
Produk tenusu mengandungi kalsium yang tinggi dan bagus untuk kesihatan tulang. Walau bagaimanapun, pengambilan kalsium yang terlalu banyak katanya boleh menyebabkan kanser prostat.
Sebenarnya, kenyataan di atas adalah tidak benar sama sekali. Namun, ada beberapa kajian yang menunjukkan pengambilan kalsium yang terlalu banyak boleh meningkatkan penyebaran kanser.
Tetapi, kajian lain pula mendapati tidak ada kaitan antara produk tenusu, kalsium dan juga kanser prostat.
Kontroversi 6: Pesakit kanser prostat tidak boleh makan daging
Hingga hari ini, kaitan antara penghidap kanser prostat dan pengambilan daging masih belum dapat dikenal pasti.
Ada kajian yang mendapati, pengambilan daging yang terlalu banyak boleh menyebabkan kanser prostat menjadi lebih agresif.
Selain itu, ada juga kajian yang mencadangkan diet kurang daging untuk penghidap kanser prostat bagi memperlahankan penyebaran kanser.
Kontroversi 7: Makan suplemen untuk rawat penyakit kanser prostat
Suplemen hanyalah berguna untuk pesakit kanser prostat yang tidak boleh makan secara normal.
Jika pesakit sedang melalui rawatan kanser, pengambilan suplemen mungkin tidak akan mendatangkan kesan yang besar terhadap kesihatan pesakit.
Vitamin dan mineral di dalam suplemen juga boleh didapati daripada makanan lain seperti buah-buahan, sayur-sayuran, susu, makanan tenusu dan sebagainya.
Banyak makanan yang sering dikatakan boleh menyembuhkan penyakit kanser tertentu. Namun, tanpa rawatan yang sewajarnya, makanan ataupun suplemen ini mungkin tidak dapat membantu pesakit kanser prostat untuk sembuh sepenuhnya.
Jika anda merupakan pesakit kanser prostat, pastikan anda mendapatkan konsultasi daripada doktor sebelum mengambil sebarang suplemen atau makanan tertentu untuk merawat kanser yang anda alami.
Jika tidak, makanan atau suplemen tersebut boleh mendatangkan bahaya!
Hello Health Group tidak menawarkan nasihat perubatan, diagnosis atau rawatan.
American Cancer Society. 2019. What Is Prostate Cancer? August 1. Accessed May 19, 2021. https://www.cancer.org/cancer/prostate-cancer/about/what-is-prostate-cancer.html.
Cancer Research UK. 2019. Food controversies and supplements. August 2. Accessed May 19, 2021. https://www.cancerresearchuk.org/about-cancer/prostate-cancer/practical-emotional-support/food-controversies-supplements.
Mayo Clinic. 2020. Prostate cancer. November 12. Accessed May 19, 2021. https://www.mayoclinic.org/diseases-conditions/prostate-cancer/symptoms-causes/syc-20353087.
Prostate Cancer UK. 2021. About prostate cancer. December. Accessed May 19, 2021. https://prostatecanceruk.org/prostate-information/about-prostate-cancer.
Prostate Cancer UK. 2018. What foods should I eat or avoid if I have prostate cancer? May. Accessed May 19, 2021. https://prostatecanceruk.org/prostate-information/living-with-prostate-cancer/your-diet-and-physical-activity/foods-to-eat-or-avoid.
Urology Care Foundation. n.d. What is Prostate Cancer? Accessed May 19, 2021. https://www.urologyhealth.org/urologic-conditions/prostate-cancer.
Kesihatan Prostat: Info Lengkap Di Sini
Ia Mungkin Berlaku Tanpa Diduga! Lelaki, Kena Tahu Tanda Kanser Prostat Dari Awal
Ditulis oleh Fatin Zahra Disemak pada 13/01/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.